Αγανακτισμένος με την αφισορύπανση στους δρόμους της Αθήνας λόγω της προεκλογικής περιόδου δήλωσε τη Δευτέρα ο Γιώργος Καμίνης.

Σε συνέντευξή του στον Σκαϊ διεμήνυσε: «Θα ξηλώνουμε αφίσες κομμάτων από παντού».

«Κάποια κόμματα ζουν στον 18ο αιώνα…» σχολίασε χαρακτηριστικά ο δήμαρχος Αθηναίων και συνέχισε: «Είμαστε στην εποχή του Internet, είμαστε στον 21ο αιώνα, κανείς δεν κοιτάει αφίσες, η πόλη υποφέρει… Μόνο μερικοί μικροεπιχειρηματίες επωφελούνται από τις αφίσες» προσέθεσε με νόημα.

Ο Γ. Καμίνης έχει ήδη αποστείλει σχετική επιστολή προς τους πολιτικούς αρχηγούς, ζητώντας από τα κόμματα «να σεβαστούν την πόλη της Αθήνας».

«Ο δήμος Αθηναίων δεν πρόκειται να ανεχθεί ενέργειες που υποβαθμίζουν την ποιότητα ζωής στην πόλη» ανέφερε στην επιστολή του που εστάλη την περασμένη Πέμπτη.

Newsroom ΑΛΤΕΡ ΕΓΚΟ